CELEX: 62011CA0388
Language: el
Date: 2013-09-12 00:00:00
Title: Υπόθεση C-388/11: Απόφαση του Δικαστηρίου (πρώτο τμήμα) της 12ης Σεπτεμβρίου 2013 [αίτηση του Conseil d'État (Γαλλία) για την έκδοση προδικαστικής αποφάσεως] — Le Crédit Lyonnais κατά Ministre du budget, des comptes publics et de la réforme de l’Etat (Φόρος προστιθεμένης αξίας — Έκτη οδηγία 77/388/ΕΟΚ — Άρθρα 17 και 19 — Έκπτωση του φόρου εισροών — Χρησιμοποίηση αγαθών και υπηρεσιών ταυτοχρόνως για φορολογητέες και για απαλλασσόμενες πράξεις — Έκπτωση κατ’ αναλογία — Υπολογισμός της αναλογίας εκπτώσεως — Υποκαταστήματα σε άλλα κράτη μέλη ή σε τρίτα κράτη — Μη συνυπολογισμός του κύκλου εργασιών τους)

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/2
            
         Απόφαση του Δικαστηρίου (πρώτο τμήμα) της 12ης Σεπτεμβρίου 2013 [αίτηση του Conseil d'État (Γαλλία) για την έκδοση προδικαστικής αποφάσεως] — Le Crédit Lyonnais κατά Ministre du budget, des comptes publics et de la réforme de l’Etat
   (Υπόθεση C-388/11) (1)
   
   (Φόρος προστιθεμένης αξίας - Έκτη οδηγία 77/388/ΕΟΚ - Άρθρα 17 και 19 - Έκπτωση του φόρου εισροών - Χρησιμοποίηση αγαθών και υπηρεσιών ταυτοχρόνως για φορολογητέες και για απαλλασσόμενες πράξεις - Έκπτωση κατ’ αναλογία - Υπολογισμός της αναλογίας εκπτώσεως - Υποκαταστήματα σε άλλα κράτη μέλη ή σε τρίτα κράτη - Μη συνυπολογισμός του κύκλου εργασιών τους)
   2013/C 325/03
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   Le Crédit Lyonnais
   
      κατά
   
   Ministre du budget, des comptes publics et de la réforme de l’Etat
   
      Αντικείμενο
   
   Αίτηση προδικαστικής αποφάσεως — Conseil d’État — Ερμηνεία των άρθρων 13, B, στοιχείο δ', σημεία 1 έως 5, 17, παράγραφοι 2, 3, στοιχεία α' και γ', και 5, και 19 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Έκπτωση του φόρου εισροών — Αγαθά και υπηρεσίες που χρησιμοποιούνται τόσο για πράξεις που παρέχουν δικαίωμα εκπτώσεως όσο και για πράξεις που δεν παρέχουν δικαίωμα εκπτώσεως — Υπολογισμός της αναλογίας εκπτώσεως — Υποχρέωση συνυπολογισμού, από την έδρα εταιρίας σε κράτος μέλος, των εσόδων των υποκαταστημάτων της σε άλλο κράτος μέλος
   
      Διατακτικό
   
   
               1)
            
            
               Τα άρθρα 17, παράγραφοι 2 και 5, καθώς και 19, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχουν την έννοια ότι, για τον καθορισμό της αναλογίας εκπτώσεως του ΦΠΑ που εφαρμόζεται στην περίπτωσή της, μια εταιρία, της οποίας η έδρα βρίσκεται εντός κράτους μέλους, δεν μπορεί να λάβει υπόψη τον κύκλο εργασιών που πραγματοποίησαν τα υποκαταστήματά της που είναι εγκατεστημένα εντός άλλων κρατών μελών.
            
         
               2)
            
            
               Τα άρθρα 17, παράγραφος 3, στοιχεία α' και γ', καθώς και 19, παράγραφος 1, της έκτης οδηγίας 77/388 έχουν την έννοια ότι, για τον καθορισμό της αναλογίας εκπτώσεως του ΦΠΑ που εφαρμόζεται στην περίπτωσή της, μια εταιρία, της οποίας η έδρα βρίσκεται εντός κράτους μέλους, δεν μπορεί να λάβει υπόψη τον κύκλο εργασιών που πραγματοποίησαν τα υποκαταστήματά της που είναι εγκατεστημένα εντός τρίτων κρατών.
            
         
               3)
            
            
               Το άρθρο 17, παράγραφος 5, τρίτο εδάφιο, της έκτης οδηγίας 77/388 έχει την έννοια ότι δεν επιτρέπει σε κράτος μέλος να προβλέπει κανόνα υπολογισμού της αναλογίας εκπτώσεως ανά τομέα δραστηριότητας εταιρίας υποκείμενης στον φόρο, ο οποίος παρέχει στην εταιρία αυτή τη δυνατότητα να λαμβάνει υπόψη τον κύκλο εργασιών που πραγματοποίησε υποκατάστημα εγκατεστημένο εντός άλλου κράτους μέλους ή εντός τρίτου κράτους.
            
         
      (1)  ΕΕ C 298 της 8.10.2011.